retten på frederiksberg
dom
afsagt den 26. oktober 2017
rettens nr. 3614/2017
politiets nr. sak-2017-130219-3
anklagemyndigheden
mod
t
cpr-nummer …
p.t. københavns fængsler
der har medvirket nævninger ved behandlingen af denne sag.
anklageskrift er modtaget den 28. april 2017.
t er tiltalt for
principalt,
overtrædelse af straffelovens § 114 c, stk. 3, og § 114 d, stk. 3,
ved i perioden fra omkring den 9. september 2013 og fremefter at have ladet sig hverve til at
begå handlinger omfattet af straffelovens § 114 eller § 114 a, og at have ladet sig træne, in-
struere eller på anden måde oplære i at begå terrorhandlinger omfattet af straffelovens § 114
eller § 114 a, idet tiltalte den 9. september 2013 indrejste i syrien, hvor han lod sig hverve
som ”kæmper” af terrororganisationen islamisk stat i irak og levanten (isil), hvorefter han i
perioden frem til den 19. februar 2014 modtog træning i våbenbrug mv. af isil og deltog i
kamphandlinger mv. for isil.
subsidiært,
overtrædelse af straffelovens § 114 e,
ved i tidsrummet fra den 9. september 2013 og fremefter at have fremmet virksomheden for
en person, gruppe eller en sammenslutning, der begår eller har til hensigt at begå handlinger
omfattet af straffelovens §§ 114, 114 a, 114 b, 114 c eller 114 d, idet han mindst én gang ind-
rejste og opholdt sig i syrien, hvor han tilsluttede sig terrororganisationen islamisk stat i irak
og levanten (isil), hvor han udøvede logistiske aktiviteter som uddeling af mad, vand og tøj,
opbygning af huse og pasning af sårede og dermed bidrog til at opretholde, bevare og konso-
lidere isil’s position eller i øvrigt at fremme isil’s aktiviteter.
påstande
anklagemyndigheden har nedlagt påstand om fængsel.
anklagemyndigheden har endvidere i medfør af indfødsretslovens § 8 b, stk. 1, nedlagt på-
stand om frakendelse af tiltaltes danske indfødsret og om, at tiltalte i medfør af udlændingelo-
vens § 49, stk. 1, jf. § 22, nr. 1 og 6, jf. § 32, stk. 2, nr. 5, jf. stk. 1, udvises af danmark med
indrejseforbud for bestandig.
                                               - 2 -
t har nægtet sig skyldig og har påstået frifindelse.
t har over for påstanden om frakendelse af dansk indfødsret og udvisning påstået frifindelse.
sagens oplysninger
tiltalte har anerkendt, at islamisk stat i irak og levanten (isil) er en terrororganisation.
politiets efterretningstjeneste modtog i foråret 2016 en liste fra interpol washington med
navne på personer, der blev antaget at være syrienskrigere med tilknytning til terrororganisa-
tionen islamisk stat. listen stammede fra de amerikanske styrker, som var kommet i besid-
delse heraf i forbindelse med en aktion i syrien. tiltalte har erkendt, at han er med på listen,
ekstrakt v, side 22.
der er under sagen afspillet en række videooptagelser. herom henvises til tiltaltes forklaring.
der er under sagen fremlagt bl.a. følgende:
ekstrakt iii:
side 8-9         rapport vedrørende …,
side 11          oplysninger fra listen,
side 23          blanket på arabisk vedrørende …,
side 24-25       fremsendelsesskrivelse fra de amerikanske myndigheder,
side 28          blanket på dansk vedrørende …,
side 56          retten i glostrups dom af 24. juni 2016 vedrørende … - begrundelse s. 68, 70-
                 72 og 74,
forsvareren dokumenterede fra side 76, 4. afsnit.
side 94          østre landsrets dom af 31. marts 2017, s. 96-97,
side 106-107     rapport, center for organiseret kriminalitet, vedrørende …,
side 113         artikel af 16. marts 2016 om dokumentarudsendelse fra tv2,
side 128         blanket på dansk vedrørende …,
side 130-131     rapport, center for organiseret kriminalitet, vedrørende …og …,
side 137         anmeldelse om bortgået,
side 140         notat om dræbt, …,
side 142-143     facebook-chat om at bror … er sheheed og
side 161         blanket på dansk vedrørende … .
ekstrakt iv:
side 4           rapport, de 19 danske relationer, 23. juni 2017, gennemgang af alle blanket-
                 terne.
side 5           nr. 1588 på listen dømt ved retten i århus i 2017, anket af domfældte og af
                 anklagemyndigheden.
side 23          blanket på dansk vedrørende …, sammenholdes med side 62, "jihadists belie-
                 ved to have died in syria or iraq",
side 28          blanket vedrørende uidentificeret person,
                                                - 3 -
side 42         blanket på dansk vedrørende …, samenholdes med side 65
side 44         blanket på dansk vedrørende …, sammenholdes med side 65
side 65         programinfo, drtv, "islamisk stats danske soldater",
side 50         blanket på dansk vedrørende …, sammenholdes med side 72
side 53         blanket vedrørende … - uidentificeret,
side 55         blanket på dansk vedrørende … .
ekstrakt v:
side 6          rapport af 15. juni 2016, telefonnummer …,
side 17         fremsendelsesskrivelse fra fbi vedrørende tiltalte …,
side 16         blanket på arabisk,
side 22         den oversatte blanket vedrørende tiltalte …,
side 26         svar på forespørgsel - anmoder om at få fremsendt retsanmodning,
side 28-31      den konkrete retsanmodning (bilag c-12-4-1 og c-12-4-4)
side 32-33      svar på retsanmodning vedrørende … (bilag c-12-4-9),
side 34         fremsendelsesskrivelse af 19. juni 2017 vedrørende supplerende retsanmod-
                ning,
side 36         vedrørende supplerende retsanmodning, ej modtaget svar.
side 38-40      rapport cph-tyrkiet, booking 2 - rejse 9. september 2013,
                rapport cph-tyrkiet, booking 3 - rejse 19. februar 2014,
side 44         bookingoplysninger
side 50         passagerliste cph-ist
side 53         passagerliste ist-gzt
side 59         passagerliste
side 60         passagerliste - ej videre til cph
tillægsekstrakt i:
side 22         mail af 17. februar 2014 fra um - flybillet til dk den 19. februar 2014 kl.
                13:30.
ekstrakt vi:
side 11         udskrift fra cpr vedrørende tiltaltes adresser
side 12         udskrift fra cpr vedrørende tiltaltes navne
side 13         rapport, koster c2-5/1 3xpas, tunesisk pas, fundet ved ransagning,
side 15         kopi af pas, …,
side 22         rapport af 30. marts 2017, stempler i pas, indrejse til tunesien og udrejse af
                tunesien,
side 25         vielsesattest - 9. februar 2009,
side 29         oversigt over uddannelser,
side 48, 52, 58 kontoudtog fra danske banke,
side 81-89      rapporter af 30. august 2016 vedrørende køb på grejfreak og skiwear4u,
side 90-91      rapport af 28. juni 2017, vejledning fra sagen mod …, … (s. 141, 148, 150
                nederst - 152 øverst, og 156.)
ekstrakt vii:
side 5          ransagning …vej 1, st. tv., - koster c-2-2/3 - sd-kort
                                              - 4 -
side 19       fotos taget under ransagning den 7. april 2016,
side 10-11    ransagning …vej 1, st. tv., fundet af pas,
side 34       fotos taget under ransagning den 7. april 2016.
side 38-40    søgehistorik, koster c2-2/8 internet,
side 42       backup af ipad
side 44       note på arabisk, oprettet den 27. september 2012,
side 49-50    oversættelse af "note fra ipad (bilag c-7-63-5-3)
side 57       oversættelse ved tolk af tale fra demonstration foran den franske ambassade.
side 59       erklæring vedrørende …,
side 62       erklæring vedrørende …
side 66-67    rapport af 15. august 2017, foto af t og …, …,
side 68-70    udlæsningen af microkort, koster c2/13 (bilag c-7-64),
side 73       mappe "lyd",
side 74       nasheeds, "created" den 28. februar 2013,
side 84       tolkens beskrivelse af sporadisk gennemgåede nasheeds (bilag c-7-64-11-1).
ekstrakt x11:
side 11       erklæring fra ... i uddrag: s. 12-14, 17-18, 26-28, 30-31, 33, 41-42, 45, 51 og
              54-58.
…..
ekstrakt viii:
side 7        rapport, koster c2-2/6 ipad2, sms'er.
ekstrakt ix:
side 1        rapport, oisterkort med med nummeret på listen fundet ved ransagningen,
side 14       rapport, koster c2-2/5 … tlf, numre på både syrisk, tyrkisk og dansk,
side 65       rapport, chat … mobil,
side 68       rapport, koster c2-1/2016 nokia 300,
side 75       rapport, koster c2-1/16 nokia 300 (telefonnummer),
side 79       rapport, koster c2-1/16 nokia 300.
ekstrakt x:
side 4ff      pet´s oplysningsrapport vedrørende samtalen med ham den
              26. februar 2014.
side 31-32    mail af 12. februar 2014 fra tiltaltes far til pet.
ekstrakt xi:
side 9-10     artikel omkring … dræbt i kamp i syrien,
side 11       print fra youtube vedrørende afskedstale,
side 12-13    print vedrørende …s facebook,
side 16       artikel fra ekstra bladet af 14. august 2013,
side 102      cta-erklæring vedrørende … .
ekstrakt xii:
                                                 - 5 -
side 1-9         cta-erklæring om den militant islamistiske gruppe, der kalder sig den isla-
                 miske stat.
forsvareren dokumenterede fra:
ekstrakt vi:
side 164-165 personundersøgelse af 18. april 2017.
forklaringer
der er afgivet forklaring af tiltalte t og af vidnerne …, sidstnævnte pr. video link.
[forklaringerne er udeladt]
sagens øvrige oplysninger
t er ikke tidligere straffet.
af udlændinge- og integrationsministeriets udtalelse af 16. oktober 2017 vedrørende tiltaltes
statsborgerretlige forhold fremgår bl.a. følgende:
      "...
      2. udlændinge- og integrationsministerret kan oplyse, at t har erhvervet dansk indføds-
      ret (statsborgerskab) ved fødslen, jf. § 1, stk. 1, i lov nr. 155 af 6. april 1978 om dansk
      indfødsret, da han er født [et sted i rigsfællesskabet] den … 1990 af en dansk mor.
      udlændinge- og integrationsministeriet kan endvidere oplyse, at t ikke efterfølgende
      har fortabt eller er blevet løst fra sit danske statsborgerskab.
      t er således fortsat dansk statsborger.
      3. det fremgår af udlændinge- og integrationsministeriets akter, at ts far, f, i forbin-
      delse med ansøgninger om dansk indfødsret og opholdstilladelse i danmark, har oplyst,
      at han er født i …, tunesien, den … 1966, og at han og hans forældre alle er tunesiske
      statsborgere. det fremgår endvidere af det centrale personregister (cpr-registeret), at
      f er registreret som tunesisk statsborger.
      herudover er udlændinge- og integrationsministeriet i besiddelse af kopi af fs tre tu-
      nesiske nationalitetspas med pasnr. … (udstedt den 19. august 1992 og udløb den 18.
      august 1997), pasnr. … (udstedt den 22. marts 2007 og udløb den 21. marts 2012 samt
      forlænget den 3. juli 2012 og udløb den 2. juli 2017). alle pas er udstedt af den tunesi-
      ske ambassade i haag.
      det bemærkes, at f den 3. februar 2003 blev meddelt afslag på sin ansøgning om dansk
      indfødsret.
                                               - 6 -
     udlændinge- og integrationsministeriet lægger på den baggrund til grund, at f var tu-
     nesisk statsborger på tidspunktet for ts fødsel den 15. november 1990 og indtil den 3.
     juli 2012.
     4. det fremgår al artikel 6, nr. 1, icode de la nationalité tunisiénne af 28. februar 1963
     med senere ændringer, at en person erhverver tunesisk statsborgerskab ved fødslen, hvis
     faren er tunesisk statsborger. loven er vedlagt dette brev i de to versioner, som udlæn-
     dinge- og integrationsministeriet er i besiddelse af.
     det fremgår herudover af e-mail af 12. august 2016 fra den tunesiske ambassade i haag
     til københavns politi, at et barn erhverver tunesisk statsborgerskab, hvis faren er tune-
     sisk, og at det er uden betydning, at barnet også har erhvervet et andet statsborgerskab.
     udlændinge- og integrationsministeriet lægger på den baggrund til grund, at t erhver-
     vede tunesisk statsborgerskab ved fødslen.
     5. udlændinge- og integrationsministeriet har forgæves forsøgt at kontakte de relevante
     tunesiske myndigheder med henblik på at få oplysninger om ts statsborgerretlige for-
     hold til tunesien, herunder om t er blevet frakendt sit tunesiske statsborgerskab eller er
     blevet løst herfra.
     udlændinge- og integrationsministeriet bemærker dog, at det følger af artikel 33 i code
     de la nationalité tunisiènne af 28. februar 1963 med senere ændringer, at en person, der
     har erhvervet tunesisk statsborgerskab, ved beslutning kan få frakendt sit tunesiske
     statsborgerskab, såfremt han dømmes for en lovovertrædelse eller forbrydelse mod sta-
     tens indre og ydre sikkerhed, såfremt han for en udenlandsk stat begår handlinger, der er
     uforenelige med og skadelige for tunesiens interesser, såfremt han idømmes en straf i
     tunesien eller i udlandet, der i henhold til tunesisk lov er strafbar, og som har medført
     en dom på mindst fem års fængsel, eller såfremt han idømmes en straf for unddragelse
     af militærtjeneste.
     efter artikel 34 i samme lov bortfalder statsborgerskab kun, hvis de forhold, der omtales
     i artikel 33, er indtruffet inden for en tiårig periode fra opnåelsen af tunesisk statsbor-
     gerskab. påstanden om bortfald skal nedlægges senest fem år efter, at handlingen har
     fundet sted.
     vedrørende løsning fremgår det at artikel 39 i code de ja nationalité tunisiènne af 28.
     februar 1963 med senere ændringer, at en tunesisk statsborger kan ansøge om at blive
     løst fra sit tunesiske statsborgerskab. en ansøgning herom skal registreres hos det tune-
     siske justitsministerium.
     udlændinge- og integrationsministeriet er ikke i besiddelse af oplysninger, der skulle
     indikere, at t er blevet frakendt sit tunesiske statsborgerskab eller er blevet løst herfra.
     6. det er samlet set udlændinge- og integrationsministeriets vurdering, at t er dansk og
     tunesisk statsborger og således har dobbelt statsborgerskab.
     ……"
af udlændingestyrelsens udtalelse af 20. oktober 2017 vedrørende udvisningsspørgsmålet
fremgår bl.a. følgende:
                                         - 7 -
"...
det er til sagen oplyst, at anklagemyndigheden forventer pågældende idømt 6 års fæng-
sel.
det er endvidere oplyst, at anklagemyndigheden vurderer, at der under straffesagen bør
nedlægges påstand om udvisning med indrejseforbud for bestandigt, såfremt pågælden-
de i forbindelse med sagen frakendes sit danske statsborgerskab i medfør af indfødsrets-
lovens § 8 b, stk. 1.
pågældende har været varetægtsfængslet siden 7. april 2016.
forudsat, at t får frakendt sit danske statsborgerskab, har anklagemyndigheden anmo-
det udlændingestyrelsen om at forholde sig til udvisningsspørgsmålet.
opholdsgrundlag og længde
det fremgår af udlændinge- og integrationsministeriets udtalelse af 16. oktober 2017, at
t er født [et sted i rigsfællesskabet] den … 1990 af en dansk mor, og at pågældende
har erhvervet dansk indfødsret (statsborgerskab) ved fødslen, jf. bekendtgørelse af lov
om dansk indfødsret § 1, stk. 1 (lov nr. 155 af 6. april 1978).
det fremgår ligeledes, at ts far, i forbindelse med ansøgninger om dansk indfødsret og
opholdstilladelse i danmark, har oplyst, at han er født i …, tunesien, den …1966, og at
han og hans forældre er tunesiske statsborgere. det fremgår endvidere af det centrale
personregister (cpr), at ts far er registreret som tunesisk statsborger.
herudover fremgår det, at udlændinge- og integrationsministeriet er i besiddelse af ko-
pi af ts fars tre seneste tunesiske pas, som alle er udstedt af den tunesiske ambassade i
haag.
det bemærkes, at ts far blev meddelt afslag på sin ansøgning om dansk indfødsret den
3. februar 2003.
udlændinge- og integrationsministeriet lægger på den baggrund til grund, at ts far var
tunesisk statsborger på tidspunktet for ts fødsel den … 1990 og indtil den 3. juli 2012.
det fremgår af artikel 6, nr. 1, i code de la nationalité tunisiènne af 28. februar 1963
med senere ændringer, at en person erhverver tunesisk statsborgerskab ved fødslen, hvis
faren er tunesisk.
det fremgår desuden af en e-mail af 12. august 2016 fra den tunesiske ambassade i
haag til københavns politi, at et barn erhverver tunesisk statsborgerskab, hvis faren er
tunesisk, og at det er uden betydning, at barnet også har erhvervet et andet statsborger-
skab.
udlændinge- og integrationsministeriet har på baggrund heraf lagt til grund, at t er-
hvervede tunesisk statsborgerskab ved fødslen.
udlændinge- og integrationsministeriet bemærker dog, at det følger af artikel 33 i code
de la nationalité tunisiènne af 28. februar 1963 med senere ændringer, at en person, der
                                          - 8 -
har erhvervet tunesisk statsborgerskab, ved beslutning kan få frakendt sit tunesiske
statsborgerskab, såfremt han dømmes for en lovovertrædelse eller forbrydelse mod sta-
tens indre og ydre sikkerhed, såfremt han for en udenlandsk stat begår handlinger, der er
uforenelige med og skadelige for tunesiske interesser, såfremt han idømmes en straf i
tunesien eller i udlandet, der i henhold til tunesisk lov er strafbar, og som har medført
en dom på mindst fem års fængsel, eller såfremt han idømmes en straf for unddragelse
af militærtjeneste.
efter artikel 34 i samme lov bortfalder statsborgerskab kun, hvis de forhold, der omtales
i artikel 33, er indtruffet inden for en tiårig periode fra opnåelsen af tunesisk statsbor-
gerskab. påstanden om bortfald skal nedlægges senest fem år efter, at handlingen har
fundet sted.
vedrørende løsning fremgår det af artikel 39 i code de la nationalité tunisiènne af 28.
februar 1963 med senere ændringer, at en tunesisk statsborger kan ansøge om at blive
løst fra sit tunesiske statsborgerskab. en ansøgning herom skal registreres hos det tune-
siske justitsministerium.
udlændinge- og integrationsministeriet er ikke i besiddelse af oplysninger, der skulle
indikere, at t er blevet frakendt sit tunesiske statsborgerskab eller er blevet løst herfra.
på baggrund af ovennævnte oplysninger har udlændinge- og integrationsministeriet
vurderet, at t er dansk og tunesisk statsborger og således har dobbelt statsborgerskab.
udlændingestyrelsen vurderer, at såfremt t måtte blive frakendt sit danske statsborger-
skab, har han fra tidspunktet af frakendelsen intet opholdsgrundlag i danmark, idet han
ikke er i besiddelse af en gyldig opholdstilladelse og således ikke har lovligt ophold i
udvisningsbestemmelsernes forstand, jf. herved bestemmelsen i udlændingelovens § 27.
udvisningshjemmelen
udlændingestyrelsen er af den opfattelse, at karakteren af den pågældendes ophold, så-
fremt t måtte blive frakendt sit danske statsborgerskab, fører til, at betingelserne for en
eventuel udvisning skal søges i udlændingelovens § 24, nr. 1, jf. § 22, nr. 6 eller § 24,
nr. 2.
efter udlændingelovens § 24, nr. 1, jf. § 22, nr. 6 kan en udlænding, som har haft lovligt
ophold her i landet i mindre end de sidste 5 år, udvises, hvis udlændingen efter straffe-
lovens kapitel 13 idømmes ubetinget frihedsstraf eller anden strafferetlig retsfølge, der
indebærer eller giver mulighed for frihedsberøvelse, for en lovovertrædelse, der ville
have medført en straf af denne karakter.
efter udlændingelovens § 24, nr. 2, kan en udlænding, som har haft lovligt ophold her i
landet i mindre end de sidste 5 år, udvises, hvis udlændingen idømmes betinget eller
ubetinget frihedsstraf eller anden strafferetlig retsfølge, der indebærer eller giver mulig-
hed for frihedsberøvelse, for en lovovertrædelse, der ville have medført en straf af den-
ne karakter.
§ 26, stk. 2
                                          - 9 -
vedrørende spørgsmålet om, hvorvidt en beslutning om udvisning af t kan antages at
være i strid med danmarks internationale forpligtelser, skal udlændingestyrelsen henvi-
se til politiets rapport af 20. april 2017.
heraf fremgår blandt andet følgende:
   t har skiftet navn fra …
   ts mor er fra [et sted i rigsfællesskabet] og hans far er fra tunesien
   t er født [et sted i rigsfællesskabet]
   t flyttede til danmark med sine forældre, da han var 3 år, hvor han har boet lige si-
   den med undtagelse af perioden fra den 2. december 2005 til den 20. juni 2006, hvor
   han boede i tunesien med sine forældre
   t blev foreholdt oplysningerne fra den tunesiske ambassade i holland om, at han var
   tunesisk statsborger
   t har aldrig betragtet sig selv som tunesisk statsborger eller været klar over, at han
   var tunesisk statsborger
   t vidste ikke, at han havde et tunesisk pas på sin bopæl
   t har sin far i tunesien samt nogle få andre uspecificerede familiemedlemmer, som
   han ikke har kontakt til
   t er muslimsk viet med sin herboende samlever – sammen har de en mindreårig søn
   t har desuden sin mor, 1 søster, 1 halvsøster samt venner og fjerne slægtninge i
   danmark
   t har sin mormor og morfar samt fjerne slægtninge [et sted i rigsfællesskabet]
   t taler dansk, … og lidt arabisk
   t lider af en skæv ryghvirvel, astma og overvægt
udlændingestyrelsen vurderer, at det ikke vil have opholdsretlige konsekvenser for ts
samlever eller barn, såfremt pågældende måtte blive udvist af danmark.
særligt vedrørende spørgsmålet om, hvorvidt der er risiko for, at t vil lide overlast i
tunesien, hvor han efter udvisningen ventes at tage ophold, bemærkes følgende:
udlændingestyrelsen har til brug for behandlingen af anklagemyndighedshøringer den
25. september 2015 anmodet udenrigsministeriet om at søge belyst, hvorvidt statsbor-
gere i tunesien, der i udlandet er straffet for lovovertrædelser, ved tilbagevenden til tu-
nesien risikerer at blive straffet for samme lovovertrædelser på ny.
udenrigsministeriet har forelagt spørgsmålet for en juridisk kilde i tunesien.
af høringssvar af 3. januar 2017 fremgår det, at der som udgangspunkt ikke er risiko for
dobbeltstraf i tunesien.
således følger det af chapter vii of the code of criminal procedure entitled “crimes
and offenses committed abroad”, article 305: any tunesian citizen who, outside the ter-
ritory of the republic, has been guilty of a crime or offense punishable by tunesian law,
may be prosecuted and tried by the tunesian courts, unless it is recognized that the
foreign law does not punish the said offense or that the accused proves that he has been
definitively tried abroad and, in case of conviction, that he has served his sentence, or
the sentence was prescribed or he has obtained pardon.
                                                 - 10 -
       styrelsen skal i det hele henvise til høringssvar af 3. januar 2017, der vedlægges i kopi.
       udtalelse om udvisningsspørgsmålet
       det bemærkes indledningsvis, at det følger af bestemmelsen i udlændingelovens § 26,
       stk. 2, at en udlænding skal udvises efter §§ 22 - 24, medmindre dette vil være i strid
       med danmarks internationale forpligtelser.
       på baggrund af anklagemyndighedens oplysninger om kriminalitetens karakter, og om
       at den pågældende forventes idømt en frihedsstraf af 6 månedersårs varighed sammen-
       holdt med de i udlændingelovens § 26, stk. 2 nævnte hensyn, kan udlændingestyrelsen
       tiltræde anklagemyndighedens indstilling om udvisningsspørgsmålet.
       ..."
t har om sine personlige forhold supplerende forklaret, at han er født [et sted i rigsfællesska-
bet] og har familie [et sted i rigsfællesskabet]. han har boet i danmark hele sit liv bortset fra
en perioden på ca. 6 måneder, da han var 15 år, hvor han boede i tunesien midlertidigt med
sin mor, far og lillesøster. han har ikke siden været i tunesien. de boede i tunesien i en peri-
ode, fordi hans far skulle lukke en forretning i tunesien. faderen blev yderligere 3-4 månen-
der i tunesien, efter at tiltalte rejste hjem sammen med sin mor og søster. lejligheden i dan-
mark havde de fremlejet, mens de var bortrejst, så de havde den, når de kom tilbage.
han har gået i skole i danmark, og han har taget grundforløbet som elektriker, men han kom
ikke i lære. han blev gift den 9. februar 2009. de har en søn sammen, som er 7 år, og snart
bliver 8 år. da tiltalte blev varetægtsfængslet boede han sammen med sin ægtefælle og deres
søn. han får jævnligt besøg af sin ægtefælle i fængslet. når han kommer ud, skal de igen bo
sammen. besøgene fra hans mor har været hver 2. eller 3. måned, da han har siddet fængslet i
odense, og hun skal passe sit arbejde. tiltalte har to yngre søstre; en helsøster på 12 år og en
halvsøster, der er 4 eller 5 år. hans søstre er danske statsborgere.
tiltalte kan godt tale og forstå arabisk, men han har svært ved at forstå den tunesiske dialekt.
da han var yngre, forstod han godt dialekten, men det gør han ikke længere. hans far flyttede
fra familien, da tiltalte var 19-20 år. hans far var i tunesien i 2-2½ år og kom tilbage til
danmark, hvor han opholdt sig i 1-2 år, for så at rejse til tunesien igen. tiltalte flyttede
hjemmefra, da han blev gift i 2009. tiltaltes danske sprog er meget bedre end hans arabiske. i
tunesien tales der også fransk, hvilket tiltalte slet ikke taler. tiltalte har ikke haft kontakt til
familien i tunesien i 5-10 år. den eneste person, som han har haft kontakt til i tunesien, er
sin far. tiltalte har fået at vide, at faderen skulle være rejst til dubai, men han ved ikke, om
det er rigtigt. han ved derfor ikke, om faderen befinder sig i tunesien. tiltalte har frem til sit
15. år været i tunesien på ferie ca. 8 gange i perioder på 1-2 uger. hans sidste besøg i tune-
sien var, da han var 15 år. tiltalte ved, at familien bor i …, men ikke hvor i … . han kender
faderens postadresse, men han ved som sagt ikke, om faderen bor der. tiltalte har ikke et tæt
forhold til sin øvrige familie i tunesien. han ved ikke, hvad han skulle gøre, hvis han blev
udvist til tunesien. han går ud fra, at de i tunesien ser dårligt på, at man er dømt for terror.
tiltaltes søn taler dansk og går i 1. klasse. han har ingen tilknytning til tunisen og har aldrig
været der. tiltaltes ægtefælle er dansker og har ingen tilknytning til tunesien og har heller
aldrig været der. hun taler ikke arabisk og forstår heller ikke arabisk.
                                               - 11 -
tiltalte har under denne sag været frihedsberøvet fra den 7. april 2016, herunder i isolation fra
den 8. april 2016 til den 30. maj 2016.
rettens begrundelse og afgørelse
der er under sagen afsagt følgende kendelse om skyldsspørgsmålet:
"kendelse:
alle nævninger og dommere udtaler:
i lighed med østre landsrets ankedom af 31. marts 2017 i sagen anklagemyndigheden mod
…, nu …, lægges det til grund, at islamisk stat i irak og levanten (isil) er en terrororganisa-
tion, der i gerningsperioden fra omkring den 9. september 2013 til den 19. februar 2014 i be-
tydeligt omfang har begået handlinger som nævnt i straffelovens § 114 og § 114 a, herunder
mod civilbefolkningen, ligesom det er ubestridt, at tiltalte var bekendt hermed.
det kan endvidere lægges til grund, at tiltalte, der er sunni-muslim og som i retten har erklæ-
ret, at han er modstander af demokrati, den 9. september 2013 ulovligt indrejste i syrien via
grænsen ved kilis i tyrkiet, og at han samme dag blev optaget i islamisk stats fortrolige kar-
totek indeholdende ”generalier på al-mujahedeen”, og hvoraf det bl.a. fremgår, at tiltalte har
meldt sig som kæmper. tiltalte opholdt sig herefter i syrien i omkring 5 måneder, før han
medio februar 2014 på ny ulovligt passerede grænsen mellem syrien og tyrkiet, for få dage
senere at blive anholdt i lufthavnen i gazientep, tyrkiet.
alle dommere og nævninger finder det ubetænkeligt at tilsidesætte tiltaltes egen forklaring
om, at formålet med hans rejse til syrien var at yde nødhjælp, og at baggrunden for, at hans
oplysninger endte i islamisk stats fortrolige kartotek, er, at da han havde passeret grænsen til
syrien, blev han taget til fange af isil eller en isil relateret gruppe, der tvang ham til at af-
give oplysningerne til kartoteket og til at foretage et valg mellem at blive kæmper, selv-
mordsbomber eller martyr.
der er ikke oplysninger eller vidneudsagn i sagen, der bekræfter eller understøtter tiltaltes
forklaring om, at formålet med hans rejse var at yde nødhjælp. samtidig er hans forklaring på
en række punkter uklar og ulogisk. inden sin afrejse fra danmark havde tiltalte således ingen
erfaring med nødhjælp, han tog ikke kontakt til nogen nødhjælpsorganisation for at søge råd
og vejledning herom, og ifølge ham selv havde han heller ikke inden sin afrejse kontakt med
personer inde i syrien, der kunne hjælpe ham, når først han var i syrien. inden sin afrejse fra
danmark tog han kontakt til en smugler og planlagde sin rejse så langt som til at grænsen
mellem tyrkiet og syrien var passeret. om hvad der herefter var planen, når han først var
inde i syrien, har tiltalte ikke givet andre oplysninger, end at han på egen hånd ville rejse til
aleppo.
at tiltaltes forklaring er utroværdig støttes endvidere af dr. ...s forklaring i retten, hvorefter
isil ikke er kendt for at tage fanger for at tvinge nogen til at melde sig som kæmper, men
tværtimod i september 2013 var bange for at blive infiltreret af spioner og foretog undersøgel-
se af rigtigheden af de oplysninger nyankomne, der meldte sig som kæmper, selvmordsbom-
ber eller martyr, gav til det fortrolige kartotek, før de nyankomne blev sendt videre til en træ-
ningslejr. om personer, der indrejste i et område kontrolleret af isil med andet formål end at
                                                 - 12 -
være kriger, og som ankom uden et ønske om at tilslutte sig isil, har dr. ... forklaret, at der
ikke blev udfyldt nogen blanket.
af sagen fremgår endvidere, at 11 dage før sin afrejse til syrien købte tiltalte via internetsi-
den, grejfreak, militærshop, en ansigtsmaske, albue- og knæbeskyttere samt et par tætsidden-
de tacticalhandsker, der ifølge beskrivelsen på internetsiden giver mulighed for optimal vå-
benbetjening. tiltalte fløj fra københavn til istanbul og videre til gazientep på en enkeltbillet,
der var booket med angivelse af en adresse, hvor tiltalte aldrig har været tilmeldt folkeregi-
steret. inden afrejsen undlod tiltalte bevidst at fortælle om rejsens endelige destination, herun-
der til pet, da han blev kontaktet kort før afrejsen. tiltalte havde inden afrejsen fået informa-
tioner om en kontaktperson, der kunne smugle ham over grænsen til syrien. informationerne
om kontaktpersonen fik han af …, som var leder af ”kaldet til islam” og af isil kendt under
krigernavnet …., … er fra en tidligere sag, anklagemyndigheden mod …, nu …, der er af-
gjort ved østre landsrets ankedom af 31. marts 2017, kendt som en person, der for isil har
optrådt som anbefaler af danske muslimer, der ønsker at lade sig hverve. tiltalte har under
denne sag forsøgt at lægge afstand til … og har givet skiftende forklaringer om sit forhold og
kendskab til denne.
herefter og også sammenholdt med bevisførelsen i øvrigt finder alle dommere og nævninger
det uden for enhver rimelig tvivl bevist, at tiltalte den 9. september 2013 indrejste i syrien til
et område kontrolleret af isil, og at han tog frivilligt ophold på en ejendom, som retten læg-
ger til grund var en modtagelsesfacilitet for isil, der blev ledet af …, og her gav han oplys-
ninger til brug for islamisk stats fortrolige kartotek indeholdende ”generalier på al-
mujahedeen”, hvorved han lod sig hverve som kæmper af isil, og at dette var formålet med
rejsen fra danmark til syrien.
tiltalte har nægtet, at han under sit ophold i syrien har modtaget træning i våbenbrug mv. af
isil, og at han har deltaget i kamphandlinger mv. for isil. om sit ophold har han forklaret,
at han flygtede fra isil efter 2-3 uger, og før han blev sendt videre til en træningslejr. han tog
til aleppo, hvor han hjalp med pakke og uddele nødhjælp, og hvor han bistod med at reparere
veje og give førstehjælp, når der var faldet bombetønder fra regimet.
der er ikke oplysninger eller vidneudsagn i sagen, der bekræfter eller understøtter tiltaltes
forklaring om, at han flygtede fra isil. alle dommere og nævninger finder det ubetænkeligt
at tilsidesætte denne del af tiltaltes forklaring som utroværdig.
af vidneforklaringen fra …, der er bror til tiltaltes samlever a, fremgår det, at han i den peri-
ode, hvor tiltalte var i syrien, havde as fortrolighed. vidnet har i retten afgivet en detaljeret
og troværdig forklaring om de informationer han i perioden, hvor tiltalte var i syrien, fik af a,
når han var på besøg hos a, og når han overhørte as samtaler med tiltalte via skype og også
ved en enkelt lejlighed selv talte med tiltalte på skype. at vidnet via sin søster har haft et
nærmere kendskab til tiltaltes forhold under tiltaltes ophold i syrien understøttes af, at vidnet
har fået kendskab til flere detaljer, hvorom vidnet har forklaret overensstemmende med
tiltaltes egen forklaring, f.eks. at tiltalte under sit ophold i syrien blev syg med lammelser i
ansigtet.
… har som vidne forklaret, at han ikke ved, om tiltalte har deltaget i kamphandlinger – det
ville hans søster ikke sige noget om, da hun var bange for aflytning – men vidnet ved gennem
a, at tiltalte har deltaget i træning.
                                                 - 13 -
på baggrund af vidneforklaringen fra … og da det efter bevisførelsen må lægges til grund, at
tiltaltes hensigt med rejsen til syrien og at melde sig som kæmper hos isil var aktivt at del-
tage i isils væbnede kamp og aktiviteter i øvrigt, samtidig med at tiltalte var i syrien i en
periode på omkring 5 måneder og sammenholdt med forklaringen fra dr. ... om uddannelse af
personer, der meldte sig til isil som krigere, finder retten det ubetænkeligt at lægge til grund,
at tiltalte i hvert fald i en kortere periode under sit ophold i syrien har modtaget træning eller
anden form for undervisning i våbenbrug mv. af isil. derimod findes det ikke bevist, at til-
talte under sit ophold i syrien også har deltaget i kamphandling mv. for isil.
da det således efter bevisførelsen må lægges til grund, at tiltaltes hensigt med rejsen til syrien
og at melde sig som kæmper hos isil var aktivt at deltage i isils væbnede kamp og aktivite-
ter i øvrigt, og at tiltalte under sit ophold i syrien i en ikke nærmere bestemt periode modtog
træning eller på anden måde blev oplært af isil i våbenbrug, finder alle dommere og nævnin-
ger det bevist, at tiltalte herved har ladet sig hverve til at begå handlinger omfattet af straffe-
lovens § 114 og § 114 a, og at tiltalte har ladet sig træne, instruere eller på anden måde oplære
i at begå handlinger omfattet af straffelovens § 114 og § 114 a, hvorfor tiltalte er skyldig i
overtrædelse af straffelovens § 114 c, stk. 3, og § 114 d, stk. 3, i overensstemmelse med den
principale tiltale, dog således at det ikke kan lægges til grund, at tiltalte har deltaget i kamp-
handlinger, ligesom der ikke er ført bevis for længden af den periode, hvori tiltalte har modta-
get træning eller på anden måde blev oplært i våbenbrug.
thi bestemmes
tiltalte t er skyldig i overtrædelse af straffelovens § 114 c, stk. 3, og § 114 d, stk. 3."
sanktionsspørgsmålet
straffen fastsættes efter straffelovens § 114 c, stk. 3, og § 114 d, stk. 3.
strafferammen for overtrædelse af straffelovens § 114 c, stk. 3, og strafferammen for over-
trædelse af straffelovens § 114 d, stk. 3, var på gerningstidspunktet i begge bestemmelser
fastsat til fængsel i indtil 6 år. strafferammen i de to bestemmelser er senere ved lov nr. 642
af 8. juni 2016 ændret ved indsættelse af en skærpet strafferamme på fængsel i indtil 10 år,
under særligt skærpende omstændigheder fængsel i indtil 16 år. af straffelovens § 3, stk. 1,
følger det, at afgørelsen om strafbarhed og straf ikke må blive strengere end efter den lov, der
var gældende ved handlingens foretagelse. straffen skal herefter udmåles indenfor en straffe-
ramme af indtil 6 års fængsel.
der er afgivet 11 stemmer for at fastsætte straffen til fængsel i 4 år og 1 stemme for fængsel i
5 år.
alle voterende har ved strafudmålingen lagt vægt på, at der er tale om meget alvorlig krimina-
litet og uden at der foreligger nogen formildende omstændigheder. alle voterende har ved
straffastsættelsen taget udgangspunkt i den udmålte straf i østre landsrets dom af 31. marts
2017 i sagen anklagemyndigheden mod … .
alle voterende finder, at det er en skærpende omstændighed, at tiltalte både er dømt for at
lade sig hverve af isil, og for under sit ophold i syrien i hvert fald i en kortere periode at
have modtaget træning eller anden form for undervisning i våbenbrug mv. af isil. alle vote-
                                                - 14 -
rende har på den ene side lagt vægt på længden af opholdet i syrien, men på den anden side
taget hensyn til, at det alene er bevist, at der er modtaget træning i en kortere periode. alle
voterende har taget hensyn til, at tiltalte - modsat … - kun er indrejst i syrien en enkelt gang.
der træffes afgørelse efter stemmeflertallet.
frakendelse af dansk indfødsret og udvisning
det følger af indfødsretslovens § 8 b, stk. 1, at den, der dømmes for overtrædelse af en eller
flere bestemmelser i straffelovens kapitel 12 og 13, ved dom kan frakendes sin danske ind-
fødsret, medmindre den pågældende derved bliver statsløs.
tiltalte er dømt for overtrædelse af straffelovens § 114 b og § 114 c. begge bestemmelser er
indsat i straffelovens kapitel 13
efter oplysningerne om tiltaltes tunesiske pas samt konklusionerne i udlændinge- og integra-
tionsministeriets udtalelse af 16. oktober 2017 lægger retten til grund, at tiltalte både er dansk
og tunesisk statsborger. ved frakendelse af sin danske indfødsret bliver tiltalte således ikke
derved statsløs.
af forarbejderne til indfødsretslovens § 8 b, stk. 1, jf. lovforslag nr. 138 af 28. januar 2004,
fremgår det, at bestemmelsen, blandet andet bygger på den europæiske konvention om stats-
borgerret, hvorefter statsborgerskab kan fratages på grund af en ”handlemåde, som er til al-
vorlig skade for den kontraherende stats vitale interesser”. det fremgår endvidere, at der ved
vurderingen af, om indfødsret skal frakendes, skal foretages en afvejning af på den ene side
forholdets grovhed og på den anden side en frakendelses betydning for den pågældende. i
tilfælde, hvor den pågældende dømmes for mere alvorlige forhold, bør der som udgangspunkt
ske frakendelse af dansk indfødsret. ved mere alvorlige forhold forstås som udgangspunkt
forhold, der straffes med fængsel i 2 år eller derover. den betydning, en frakendelse har for
den pågældende, kan dog tale afgørende herimod, og herunder bør der ikke ske frakendelse
for selv meget alvorlige forhold, hvis den pågældende ikke har nogen eller alene har en meget
ringe tilknytning til et andet land. i disse situationer fremgår det af forarbejderne, at danmark
bør tage ansvaret for den pågældende danske statsborgers handlinger.
af forarbejderne fremgår endvidere, at den betydning, en frakendelse af dansk indfødsret har
for en person, må bero på en konkret vurdering af den pågældendes forhold, og at der ved
denne vurdering navnlig bør lægges vægt på personens tilknytning her til landet og til udlan-
det, herunder det eller de lande, den pågældende tillige er statsborger i, og at det bør tillægges
særlig vægt, hvor den pågældende har fået sin opvækst.
i vurderingen indgår desuden efter forarbejderne varigheden og karakteren af en persons op-
hold i danmark og i udlandet, personens aktuelle familiemæssige forhold her i landet og i
udlandet samt den pågældendes rødder, herunder om familien har en langvarig tilknytning til
danmark. der kan endvidere lægges vægt på sprogkundskaber, herunder navnlig i hvilket
omfang den pågældende behersker dansk og sproget i det land, den pågældende tillige er
statsborger i.
tiltalte er idømt 4 års fængsel for et mere alvorligt forhold. tiltalte skal derfor frakendes
dansk indfødsret, medmindre den betydning, en frakendelse af dansk indfødsret har for ham,
taler afgørende herimod.
                                                - 15 -
det fremgår om tiltalte, at han er født [et sted i rigsfællesskabet] af en [en person inden for
rigsfællesskabet] mor og en tunesisk far. tiltalte har fra fødslen haft dansk indfødsret qua sin
mor, og må antages at have sine rødder i danmark i generationer tilbage på mødrene side.
tiltalte har haft hele sin opvækst og skolegang i danmark – bortset fra en periode på 6
måneder, hvor familien midlertidigt boede i tunesien, da tiltalte var 15 år. tiltalte er gift med
en dansk kvinde, der har sine rødder i danmark. sammen har de en søn på 7 år.
tiltalte er opvokset i danmark med sin danske mor, der bor i danmark, og med sin tunesiske
far, der nu bor i tunesien. det var faderen, der på vegne af tiltalte tog kontakt til de danske
myndigheder for at få hjælp, da tiltalte sad fængslet i tyrkiet. tiltalte taler arabisk, og han har
i hvert fald frem til, han var 15 år, jævnligt været på besøg i tunesien. tiltalte har således en
vis tilknytning til tunesien.
der er afgivet 10 stemmer for at frifinde tiltalte for påstanden om frakendelse af dansk ind-
fødsret, og der er afgivet 2 stemmer for at frakende tiltalte dansk indfødsret.
flertallet har navnlig lagt vægt på, at tiltalte har sine rødder i danmark på mødrene side i ge-
nerationer, samtidig med at tiltalte har sin altovervejende tilknytning til danmark frem for
tunesien. efter en samlet afvejning af karakteren af det forhold, tiltalte er dømt for, sammen-
holdt med tiltaltes og tiltaltes families meget langvarige og stærke tilknytning til danmark,
har flertallet fundet, at afgørende hensyn taler imod at frakende tiltalte hans danske indfødsret.
mindretallet finder under hensyn til det alvorlige forhold, tiltalte er dømt for, sammenholdt
med det oplyste om tiltaltes tilknytning til henholdsvis danmark og tunesien, at der ikke er
afgørende hensyn, der taler imod at frakende tiltalte hans danske indfødsret.
der træffes afgørelse efter stemmeflertallet.
                              thi kendes for ret:
t skal straffes med fængsel i 4 år.
tiltalte frifindes for påstanden om frakendelse af sin danske indfødsret og for påstanden om
udvisning.
t skal betale sagens omkostninger.
